钦定古今图书集成/明伦汇编/官常典/第265卷 > 白虎通 > 《谏诤篇》
## 钦定古今图书集成/明伦汇编/官常典/第265卷 > 白虎通 > 《谏诤篇》

王法立史，记事者以为臣下之仪样，人之所取法则
也。动则当应礼，是以必有记过之史。《礼·玉藻》曰：“动则
左史书之，言则右史书之。”《礼？保傅》曰：“王失度，则史书
之士诵之，三公进读之。”是以天子不得为非。故史之
义，不书则死。所以谓之史何？明王者使为之也。